Javier Orozco
Javier Antonio Orozco Peñuelas (Los Mochis, 1987. november 16. –) egy mexikói válogatott labdarúgócsatár, aki jelenleg a Tampico Madero csapatában szerepel. Egyszeres mexikói bajnok.

Pályafutása

Klubcsapatokban

Első profi felnőtt csapatában, a Cruz Azulban 17 évesen, 2005. szeptember 17-én lépett először pályára a Tigres de la UANL otthonában, egy 1–2-re megnyert mérkőzésen. A következő években eleinte kevés, majd egyre több lehetőséget kapott. 2013-ban a Santos Lagunához igazolt, amellyel a 2015-ös Clausura szezonban bajnoki címet szerzett. A Querétaro elleni döntő első mérkőzésén négy gólt szerzett.

A válogatottban
A válogatottban először 22 évesen, 2010 szeptemberében szerepelt egy Ecuador elleni barátságos mérkőzésen. Később részt vett a 2013-as CONCACAF-aranykupán is, ahol azonban Mexikó az elődöntőben búcsúzott. A 2015-ös CONCACAF-aranykupa keretébe azért került be, mert az előzetesen nevezett Chicharito egy felkészülési meccsen megsérült.

Mérkőzései a válogatottban

Források

Javier Orozco a mediotiempo.com oldalon 

Mexikói labdarúgók
Labdarúgócsatárok
1987-ben született személyek
A Cruz Azul labdarúgói
A Santos Laguna labdarúgói
Élő személyek